

**ประกาศโรงพิมพ์มหาวิทยาลัยธรรมศาสตร์**

**เรื่อง การรับสมัครบุคคลเพื่อคัดเลือกผู้ดำรงตำแหน่งผู้จัดการโรงพิมพ์**

**มหาวิทยาลัยธรรมศาสตร์**

----------------------------------------------------------------------------

ด้วยโรงพิมพ์มหาวิทยาลัยธรรมศาสตร์ มีความประสงค์จะรับสมัครบุคคลเพื่อคัดเลือกและแต่งตั้งให้ดำรงตำแหน่งผู้จัดการโรงพิมพ์มหาวิทยาลัยธรรมศาสตร์ ที่มีความรู้ความสามารถในด้านการบริหารโรงพิมพ์ โดยมีรายละเอียดดังนี้

**1. คุณสมบัติ:-**

1.1 มีคุณสมบัติเช่นเดียวกับผู้มีสิทธิสมัครเข้ารับราชการพลเรือนตามกฎหมายว่าด้วยระเบียบข้าราชการพลเรือนและสามารถทำงานให้แก่โรงพิมพ์ได้เต็มเวลา

1.2 มีสัญชาติไทย มีอายุไม่ต่ำกว่า 35 ปีบริบูรณ์และไม่เกิน 55 ปี ในวันยื่นใบสมัคร

1.3 มีวิสัยทัศน์ มีความเป็นผู้นำ มีมนุษยสัมพันธ์ สามารถติดต่อประสานงานและทำงานเป็นกลุ่มได้เป็นอย่างดี

1.4 วุฒิการศึกษาไม่ต่ำกว่าปริญญาตรี มีประสบการณ์เกี่ยวกับธุรกิจการพิมพ์หรือธุรกิจอื่นที่เกี่ยวข้องไม่ต่ำกว่า 5 ปี

1.5 มีความสามารถในการบริหารธุรกิจขนาดย่อมหรือขนาดใหญ่

1.6 มีความสามารถในการใช้คอมพิวเตอร์

1.7 มีความสามารถในการใช้ภาษาอังกฤษใช้งานได้

1.8 ไม่เป็นผู้ถูกสั่งให้ออก ปลดออก หรือไล่ออกจากหน่วยงานเอกชน หรือรัฐวิสาหกิจ

**2. เอกสารหลักฐานประกอบการสมัคร**

2.1 ประวัติของผู้สมัครโดยละเอียด

2.2 หลักฐานแสดงวุฒิการศึกษา

2.3 หลักฐานแสดงถึงความสามารถ ประสบการณ์ในการทำงาน หรือคุณสมบัติประสบการณ์ที่เด่นในการทำงานในอดีต ความยาวไม่เกิน 2 หน้ากระดาษพิมพ์ A4

2.4 แสดงวิสัยทัศน์และแนวทางในการบริหารโรงพิมพ์ด้านการตลาด การเงิน การบริหารบุคคล

เทคโนโลยีและการพัฒนาประสิทธิภาพของงานพิมพ์ไม่น้อยกว่า 2 หน้ากระดาษพิมพ์ A4

2.5 รูปถ่ายหน้าตรง ไม่สวมแว่น ไม่สวมหมวก ขนาด 2 นิ้ว จำนวน 2 รูป (ถ่ายครั้งเดียวกันไม่เกิน

6 เดือน)

2.6 สำเนาทะเบียนบ้าน และสำเนาประจำตัวประชาชน สำเนาทะเบียนสมรส (ถ้ามี) สำเนาทะเบียนหย่า (ถ้ามี) จำนวนอย่างละ 1 ฉบับ

2.7 ใบรับรองแพทย์ อายุไม่เกิน 1 เดือน จำนวน 1 ฉบับ

2.8 ใบรับรองการผ่านงาน

2.9 หลักฐานอื่นๆ เช่น ใบเปลี่ยนชื่อ – ชื่อสกุล (ถ้ามี)

**3. การรับสมัคร**

ผู้สนใจสามารถสอบถามและยื่นเอกสารหลักฐานประกอบการสมัครเป็นหนังสือปิดผนึกถึงประธานคณะกรรมการคัดเลือกผู้จัดการโรงพิมพ์มหาวิทยาลัยธรรมศาสตร์ มหาวิทยาลัยธรรมศาสตร์ ศูนย์รังสิต 99 หมู่ 18 ถ.พหลโยธิน ต.คลองหนึ่ง อ.คลองหลวง ปทุมธานี 12121

ทั้งนี้ตั้งแต่บัดนี้เป็นต้นไป ถึงวันที่ 13 พฤษภาคม 2559 ในวันและเวลาราชการ

สอบถามรายละเอียดเพิ่มเติมได้ที่หมายเลขโทรศัพท์ 02564-3105 ต่อ 2218 หรือ

Download ใบสมัครได้ที่ www.facebook.com/thammasat.printinghouse

**4. เกณฑ์การพิจารณา**

คณะกรรมการคัดเลือกผู้จัดการโรงพิมพ์มหาวิทยาลัยธรรมศาสตร์ จะพิจารณาคัดเลือกผู้สมัครที่มีคุณสมบัติครบถ้วนและเหมาะสมตามประกาศจากเอกสารใบสมัครและจะประกาศรายชื่อผู้มีสิทธิ์เข้ารับการคัดเลือกและวันเข้ารับการสัมภาษณ์ในวัน เวลา และสถานที่ ซึ่งจะแจ้งให้ทราบต่อไป

**5. เงื่อนไขการจ้าง**

5.1 ตำแหน่งผู้จัดการโรงพิมพ์ มีวาระดำรงตำแหน่งคราวละไม่เกิน 4 ปี

5.2 อัตราเงินเดือนและผลตอบแทนขึ้นอยู่กับคุณสมบัติและประสบการณ์ตามที่ตกลงกับคณะกรรมการบริหารโรงพิมพ์

ประกาศ ณ วันที่ 5 เดือน เมษายน พ.ศ. 2559